Elron

AS Eesti Liinirongid, operando como Elron, é un operador de trens de pasaxeiros propiedade do goberno en Estonia.

Antes de 2014 a compañía operaba exclusivamente o sistema de trens de proximidade electrificados en Harjumaa e era coñecida ata outubro de 2013 como Elektriraudtee, é dicir, "o ferrocarril eléctrico". O 1 de xaneiro de 2014 Elron fíxose cargo de todos os servizos de trens de pasaxeiros nacionais en Estonia que antes eran xestionados por Edelaraudtee.

 Historia 
A empresa fundouse como Elektriraudtee en 1998. Aínda que inicialmente operou como unha filial de Eesti Raudtee, separouse completamente en dous anos.

En maio de 2013 o goberno estoniano declarou que Elron sería o único operador ferroviario nacional de pasaxeiros en Estonia, o que obrigou a Edelaraudtee a reorientar as súas actividades e abandonar o sector do transporte de pasaxeiros. Esta medida non estivo exenta de controversia, cunha disputa legal entre Edelaraudtee e o goberno estoniano sobre a compensación financeira pola perda de ingresos derivada da súa retirada forzosa do servizo de pasaxeiros.

A finais da década de 2010 e principios da de 2020 Elron traballou en estreita colaboración con Edelaraudtee para explorar e implementar diversas oportunidades para aumentar a velocidade operativa dalgunhas liñas, o que resultou en servizos máis rápidos en certos tramos. En maio de 2020 Eesti Raudtee anunciou unha licitación para deseñar e implementar a electrificación de toda a rede ferroviaria estoniana. Máis tarde ese mesmo ano Elron expresou o seu interese en electrificar a liña transfronteiriza entre Talín e San Petersburgo como parte dun posible proxecto conxunto entre Rusia e Estonia, suxeito a condicións favorables.

Para a década de 2020 Elron ten varios plans para expandir e mellorar a súa rede. A compañía explorou varias opcións, incluída a readaptación de antigas liñas de mercadorías, mentres que unha reorganización proposta podería reducir os tempos de viaxe entre Talín e Tartu a menos de dúas horas. Espérase que a velocidade máxima de servizo dos trens de Elron aumente a 160 km/h. En 2023 xa estaban en marcha os traballos para reconectar a cidade occidental de Haapsalu, que non contaba cunha conexión ferroviaria coa capital dende a década de 1990, e espérase que estean rematados en 2027. Tamén se está a proxectar unha nova terminal en Kristiine, ao oeste do centro da cidade de Tallin, que estará mellor integrada co resto do transporte público da cidade.

A mediados de 2021 introduciuse unha nova tarifa máis alta para os pasaxeiros que viaxan con bicicletas. En xaneiro de 2022, tras dúas décadas sen subidas de prezos, Elron incrementou as súas tarifas en case un 9,5 %, xustificando a medida polo aumento do custo da enerxía e a necesidade de financiar melloras nas infraestruturas. Dous meses despois a compañía anunciou que os refuxiados ucraínos poderían viaxar de balde nos seus trens. En maio de 2022 informouse de que o número de pasaxeiros, que caera drasticamente en 2020 debido á pandemia da COVID-19, se recuperara.

A finais de 2023 Elron deixou de emitir anuncios en ruso despois de recibir queixas. En setembro dese ano o sistema de xestión de incidencias de Elron viuse interrompido temporalmente por un ataque de denegación de servizo distribuído (DDoS), supostamente levado a cabo por piratas informáticos prorrusos.

 Rede 

 Ferrocarril interurbano 
Elron opera trens interurbanos desde a Estación Báltica de Talín en varias liñas: Talín-Tartu-Valga (con conexión cos trens Pasažieru vilciens a Riga), Talín-Tartu-Koidula, Talín-Narva e Talín-Viljandi. Os servizos na ruta Talín-Pärnu remataron en decembro de 2018. A liña necesitaba unha renovación considerable e non se consideraba xustificable investir os cartos necesarios nela, cando faltaban uns oito anos para que Rail Baltica se puxese en marcha, o que proporcionaría un servizo moito máis rápido a Pärnu.

 Proximidades de Talín 
miniatura|230x230px|Tren de proximidade a Aegviidu
A rede de trens de proximidade de Talín está electrificada e esténdese cara ao leste e ao oeste dende a Estación Báltica, cunha lonxitude total de 132 km. A liña cara ao leste chega ata Aegviidu. A liña en dirección oeste chega á cidade de Keila, onde se divide en dúas ramas: unha continúa ata a cidade portuaria de Paldiski e a outra cara ao interior ata Turba. O ramal cara a Paldiski bifurcase en Klooga, cun ramal curto que leva á praia de Klooga-rand.

As obras de modernización das vías e estacións leváronse a cabo a principios da década de 2010. Para mellorar a cobertura de datos móbiles nas zonas rurais, Telia instalou 25 novas torres de telecomunicacións ao longo da liña Talín-Tartu e instaláronse dispositivos 5G nos trens de Elron a principios da década de 2020.

 Material ferroviario 
miniatura|229x229px|Stader FLIRT en Keila
No presente Elron opera 38 trens Stadler FLIRT eléctricos e diésel-eléctricos. A entrega dos trens fabricados por Stadler Rail (12 unidades eléctricas de tres vagóns, 6 unidades eléctricas de catro vagóns, 6 unidades diésel-eléctricas de dous vagóns, 8 unidades eléctricas de tres vagóns e 6 unidades eléctricas de catro vagóns) comezou en 2012. En xuño de 2014 todos os trens xa chegaran a Estonia. Dende 2015 todos os antigos trens soviéticos foron retirados.

A mediados de 2019 Elron recibiu permiso para mercar catro novos trens híbridos coa opción de engadir dous trens eléctricos. A decisión foi tomada en resposta á frecuente conxestión nas rutas máis populares da operadora, debido a un aumento de pasaxeiros de máis dun terzo desde a introdución da frota de Stadler en 2014.

En outubro de 2020 Elron anunciou que Škoda Transportation gañara a licitación para seis novos trens eléctricos, cunha opción para mercar 10 máis. Škoda subministrará seis trens eléctricos de sistema dual (Škoda 21Ev, InterPanter), e agárdase que comecen a funcionar na ruta electrificada Talín-Tartu en setembro de 2025. O custo total dos seis trens é de 56,2 millóns de euros. Os trens estarán equipados con asentos intercambiables que se poderán retirar para dar cabida ás bicicletas nos meses máis cálidos e reinstalar como asentos adicionais nos meses máis fríos. En xaneiro de 2023 exerceuse a opción de compra dos 10 trens adicionais. 

+ Material ferroviario de ElronExistenciasTipoIntroducidoCochesAsentosCantidadeConfiguraciónClase IClase IIStadler FLIRTEMU20133Servizo de proximidade018812402626DMU20142Servizo interurbano1689632413784481666Škoda 21EvEMU2025 (previsto)3322046 + 5 pedidos2026 (previsto)3Servizo de proximidade02630 + 5 pedidosTotal44 + 10 pedidos

 Notas 

 Véxase tamén 

 Ligazóns externas 
 Web oficial

Categoría:Empresas de Estonia